《金缕曲 送外》
清代·屈蕙纕

碧草迷南浦，望天涯、暮云重叠，乱山无数。去去烟波今更远，梦影犹迷前路。

惟愿取、情深无阻。一点灵犀相照处。寄鱼函、密密休迟误。

多少恨，向谁诉。

绿阴容易闲庭暮。掩帘栊、低回脉脉，瑶琴愁抚。遥想星轺催早发，遮断瘴云腥雾。

更烈日、当空如火。暑雨寒风关塞隔。愿君身、眠食须调护。

惜金缕，寄情愫。

作者简介：屈蕙纕，字逸珊，临海人，前暑凤阳府知府王咏霓室。有诗集，妹莲纕亦工诗词。